Habbo Club

**Habbo Club** on hotellissa toimiva maksullinen palvelu, jonka käyttäjät saavat hahmolleen useita erilaisia eksklusiivisia toimintoja. Palvelun hinta on nykyisin 50 kolikkoa ja 50 timanttia tai suoraan rahallisesti neljä euroa kuukaudessa.

## Habbo Clubin edut

Habbo Clubin jäsenet saavat käyttöönsä monia erilaisia etuja tavallisiin käyttäjiin nähden:

* Paljon erilaisia vaate- ja hiusmalleja sekä värivaihtoehtoja
* Olemusmuokkaimen vaatekaappi, jonne käyttäjä voi yhteensä kahdeksan eri asuluomustaan
* Runsas valikoima puhekuplamalleja
* Mainoksettomuus
* Runsaasti erilaisia huonepohjia
* Kaveri- ja ryhmämäärän maksimitason nousu
* Mahdollisuus luoda ryhmiä
* Huoneen kävijämäärän maksimitason nousu 50:stä 75:een
* Kuukausittainen vapaavalintainen HC-lahja lahjakatalogista
* Tuplamäärä ducketteja
* HC-bonusetu, jolloin käyttäjä saa hahmolleen kuukausittain kolikoita suhteessa Habbo Clubissa vietettyyn aikaan ja katalogissa tehtyihin ostoksiin
* Habbo Club -merkki
* Erikoiskomentoja
	+ :*chooser*, joka näyttää huoneessa olevat käyttäjät
	+ :*furni*, joka kertoo huoneesta löytyvät tavarat
	+ :*kiss*, joka käynnistää hahmossa lentopusu-toiminnon
	+ *:D*, joka käynnistää hahmossa nauru-toiminnon
	+ *:habnam*, joka käynnistää hahmossa hevoslaukkaus-tanssiliikkeen
	+ *:moonwalk*, joka käynnistää hahmossa takaperin kävelyn mahdollisuuden
* Useita eri tanssityylejä
* Mahdollisuus muokata huoneen rakennetta seiniä ja lattiaa myöten

## Habbo Clubin historiaa

Habbo Club julkaistiin vuoden 2002 joulukuussa 25 kolikon kuukausihintaan, minkä jälkeen sen hintaa ja rakennetta on muunneltu useaan otteeseen.

### Ensimmäinen aalto

Alkuaikoinaan runsaasti vähemmän toimintoja sisältänyt klubijäsenyys tarjosi jäsenilleen yhteensä 12:ta eri lahjaa aina jäsenyyskuukauden mukaan.

   12 kuukauden jälkeen jäsenille myönnettiin myös erityinen kultainen ja kimalteleva Habbo Club -merkki.

### Toinen aalto

Pian jäsenyyden rakennetta alettiin kuitenkin uudistamaan pitkäkestoisammaksi muodostamalla lahjatavarapyörän kahden vuoden mittaiseksi. Tällöin palvelun käyttäjätkin pysyivät jäsenyydessään pidempään.

Uudet tavarat yhdistettiin osaksi vanhaa mallia. HC-plasticit poistuivat kuitenkin kokonaan listalta Mega TV-setin vallatessa siltä alaa.

### Kolmas aalto

VIP-jäsenyyden astuessa kuvioihin vuonna 2010 Habbo Club sai täysin uuden ulkoasun ja halvemman jäsenyysmaksun. Myös jäsenyyslahjat muuttuivat täysin tässä kolmannessa aallossa. Lue lisää VIP-jäsenyydestä täältä. Löydät myös ajan lahjatavarat kyseisestä artikkelista.

### Neljäs aalto

Kun VIP-jäsenyydestä tuli ainoa maksullinen premium-palvelu vuoden 2011 alussa, jäi Habbo Club kokonaan kuvioista pois. Muutos ei kuitenkaan ollut lopullinen, sillä jo vuoden 2013 tammikuussa VIP muutettiin Habbo Clubiksi. Hinnat ja etuudet pysyivät suunnilleen samoina, mutta lahjatavarat ja jäsenyyden yleinen ilme kokivat täyden muutoksen.

Uusi malli kunnioitti jäsenyyden alkuperäistä muotoa ja joitakin vanhoja lahjatavaroita palautettiinkin lahjatavaravalikkoon uusien tavaroiden joukkoon. Lahjat olivat nykyisen mallin mukaan valittavissa itse siten, että joka kuukausi avautui aina uusi tavara valintamahdollisuudeksi. Sama rakenne nähtiin jo VIP-lahjatavaroiden kanssa.

## Triviaa

* Klubisohva suunniteltiin ja otettiin käyttöön alkujaan osaksi Mountain Dew -virvoitusjuoman kampanjaa, jonka jälkeen se kehitettiin nykyiseen ulkoasuunsa osaksi Habbo Club -jäsenyyttä.
* Vaikka jäsenyyslahjojen kiertokulku käynnistyi aina uudelleen, klubisohvaa ei ollut mahdollista saada enää ensimmäisen kerran jälkeen.